Andrija Kačić Miošić - Wikipedia

# Andrija Kačić Miošić

### From Wikipedia

Andrija Kačić Miošić (Brist kraj Makarske, 1704 — Zaostrog, 12. decembar 1760), pučki pjesnik i fratar, vezan je životom uz samostan u Zaostrogu.

Kao toliki drugi, napisao je i on filozofski traktat na latinskom jeziku, izdao i zbirku biblijskih i povijesnih crtica "Korabljica" (1760), aludirajući već i naslovom na biblijsku priču o Noinoj arki, u kojoj prenosi dijelove iz drugih autora, pa i Vitezovića, ali je trajno mjesto u hrvatskoj književnosti zauzeo knjigom stihova i proze "Razgovor ugodni naroda slovinskoga" (1756), najpopularnijom hrvatskom pučkom knjigom: doprla je začas u sve krajeve Hrvatske i ostala popularna više od jednog stoljeća, te odigrala ključnu ulogu u pobjedi novoštokavskoga narječja kao općehrvatskoga nacionalnoga izraza. Mnogi su je čitatelji držali narodnom pjesmaricom. Stihom narodne pjesme, desetercem, s osloncem na Orbinija i Vitezovića, u njoj se priča i pjeva o povijesti naroda "slovinskoga" od najstarijih vremena do njegovih dana, a slovinstvo mu je od Jadrana do Sjevernog mora, kao i Gunduliću. Njome promiču u svečano-patetičnom hodu poznati junaci slavnih naših obitelji iz vremena borbe s Turcima, a u svojim prezimenjacima čitatelji su "otkrivali" svoje pretke, pa se u svom ponosu i poistovjećivali s njima.

Preuzeto sa: "http://bs.wikipedia.org../../../a/n/d/Andrija_Ka%C4%8Di%C4%87_Mio%C5%A1i%C4%87_c759.html"

Kategorije: Muškarac | 1704 rođenja | 1760 smrti | Hrvatski pisci

##### Views

- Članak
- Razgovor
- Trenutna verzija

##### Pretraga